# **ÓVODAI GYAKORLAT 1.**

**1. félév, levelező tagozat**

***Kedves Hallgatók!***

Az I. féléves gyakorlatuk (3 napos hospitálás) keretében az intézményes nevelés sajátosságairól tájékozódnak, betekintést nyernek egy óvodai csoport életébe, mindennapjaiba. Ez a félév a gyakorlatvezető mentorukkal és a választott óvodai csoportjukkal történő ismerkedés kezdeti időszaka.

 Az óvodai hospitálás során tapasztalatokat szereznek:

• a gyermekek óvodai életéről, a napirendről, a csoport szokás- és szabályrendjéről, a szabad játékról, valamint

• az óvodapedagógus nevelő munkájáról (gondozás, játéktámogatás stb.).

**A PORTFÓLIÓ TARTALMI**

**ELEMEI**

# **EGYÉNI CÉLOK**

**Mit várok az első félévtől?** (max. fél-egy oldal)

Tekintse át a félévi feladatokat, és fogalmazzon meg legalább **két-három konkrét egyéni célt**, amelyet az óvodai gyakorlata során el szeretne érni, pl. *Ebben a félévben szeretnék megtanulni minél többet az óvodáskorú gyerekek.... Szeretném megismerni az óvodapedagógus... stb.*

1. **FELJEGYZÉSEK AZ INTÉZMÉNYRŐL**

# **A gyakorló óvoda bemutatása (min. 2-max. 4 oldal)**

A mentorral történő konzultáció és az óvodai megfigyelései során készítsen feljegyzéseket az alábbiakról:

* az óvoda szűkebb és tágabb fizikai környezete (csoportszoba, az óvoda udvara)
* az óvoda szociális környezete (óvodapedagógusok, gyógypedagógusok, dajkák, pedagógiai asszisztensek, egyéb kapcsolatok stb.);
* a csoport jellemzése (pl. létszám, fiúk-lányok aránya, életkori megoszlás, egyéb jellemzők stb.);
* a csoport napirendje;
* a csoport szokásrendje;
* kapcsolatteremtés a gyerekekkel;
* személyes benyomások az óvoda intézményéről.
1. **ÖSSZEGZŐ REFLEXIÓ AZ 1. FÉLÉV GYAKORLATI MUNKÁJÁRÓL**

Az egyéni gyakorlata során naponta készítsen egy-egy (azaz összesen három) szakmai összefoglalót (minimum fél oldalban) az adott óvodai nap történéseiről és tapasztalatairól.

Készítsen rövid összefoglalót (maximum 1 oldal) a tapasztalatairól! Milyen várakozási voltak a gyakorlattal, az óvodával kapcsolatban, milyenek voltak az első benyomások. Fogalmazzon meg három célt a következő félévre vonatkozóan.

A portfóliót és a gyakorlati értékelő lapot (GYÉL) a mentornak kell leadnia, aki szövegesen értékeli a gyakorlatot és a portfólióját, kézjegyével látja el a gyakorlati értékelő lapját, majd ezeket elküldik a gyakorlatvezetőnek.

**FONTOS!** A gyakorlati értékelő lapon (GYÉL) a **mentor óvodapedagógus érdemjegy javaslata és aláírása** mellett az **óvoda pecsétjének** is szerepelnie szükséges!

**Leadási határidő a gyakorlatvezető számára:**

**2024. december 29.**

A portfólió leadásának módja:

**E-mail-ben: a** **horvath.ede.laszlone@sek.elte.hu** **címre**

Késedelmes leadási határidő késedelmességi díj ellenében: **2025. január 5.**

A gyakorlatvezetőjük: Horváth Ede Lászlóné

Szombathely, 2024. szeptember 10.

**ELTE BDPK**